LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2021 M. RUGSĖJO 8 D. ĮSAKYMO NR. 3D-563 „DĖL NACIONALINĖS MOKĖJIMO AGENTŪROS PRIE ŽEMĖS ŪKIO MINISTERIJOS NUOSTATŲ PATVIRTINIMO“ PAKEITIMO

2022 m. spalio 21 d. Nr. 3D-640

Vilnius

1. P a k e i č i u Nacionalinės mokėjimo agentūros prie Žemės ūkio ministerijos nuostatus, patvirtintus Lietuvos Respublikos žemės ūkio ministro 2021 m. rugsėjo 8 d. įsakymu Nr. 3D-563 „Dėl Nacionalinės mokėjimo agentūros prie Žemės ūkio ministerijos nuostatų patvirtinimo“:

1.1. Pakeičiu 20 punktą ir jį išdėstau taip:

„20. Agentūrai vadovauja direktorius. Agentūros direktorių teisės aktų nustatyta tvarka (ne politinio (asmeninio) pasitikėjimo pagrindu) 5 metų kadencijai priima į pareigas ir atleidžia iš jų žemės ūkio ministras. Agentūros direktorius gali eiti Agentūros vadovo pareigas ne daugiau kaip dvi kadencijas iš eilės. Agentūros direktorius yra tiesiogiai pavaldus ir atskaitingas žemės ūkio ministrui. Agentūros direktoriaus pavaduotoją valstybės tarnybą reglamentuojančių teisės aktų nustatyta tvarka skiria į pareigas ir atleidžia iš jų Agentūros direktorius. Direktoriaus laikinai nesant, jo funkcijas atlieka Agentūros direktoriaus pavaduotojas; jo nesant – žemės ūkio ministro įsakymu paskirtas Agentūros struktūrinio padalinio vadovas. Agentūros direktoriaus funkcijas atliekantis asmuo yra tiesiogiai pavaldus ir atsako už uždavinių įgyvendinimą žemės ūkio ministrui.“

1.2. Pakeičiu 21.8 papunktį ir jį išdėstau taip:

„21.8. vadovaudamasis teisės aktais, priima sprendimus dėl paramos suteikimo ir sankcijų taikymo ar įgalioja Agentūros direktoriaus pavaduotoją arba Agentūros struktūrinio padalinio vadovą;“.

1.3. Pakeičiu 21.9 papunktį ir jį išdėstau taip:

„21.9. sudaro, pildo, keičia ir nutraukia sutartis su paramos gavėjais dėl paramos suteikimo ar įgalioja Agentūros direktoriaus pavaduotoją arba Agentūros struktūrinio padalinio vadovą;“.

2. Į g a l i o j u Nacionalinės mokėjimo agentūros prie Žemės ūkio ministerijos direktorių Aleksandrą Muzikevičių atlikti visus Lietuvos Respublikos teisės aktuose nustatytus veiksmus, susijusius su šiuo įsakymu pakeistų Nacionalinės mokėjimo agentūros prie Žemės ūkio ministerijos nuostatų įregistravimu Juridinių asmenų registre.

3. Į p a r e i g o j u Nacionalinės mokėjimo agentūros prie Žemės ūkio ministerijos direktorių Aleksandrą Muzikevičių užtikrinti, kad šiuo įsakymu pakeisti Nacionalinės mokėjimo agentūros prie Žemės ūkio ministerijos nuostatai būtų įregistruoti Juridinių asmenų registre Lietuvos Respublikos teisės aktų nustatyta tvarka.

Žemės ūkio ministras	Kęstutis Navickas